
Activitatea Secţiei pentru procurori a CSM


 În perioada de referinţă, Secţia:


- a hotărât:


-admiterea unui număr de 18 cereri de transfer formulate de procurori şi respingerea a 63 de astfel de cereri,  


-suspendarea din funcţie a  patru procurori ca urmare a luării măsurii arestării preventive sau a trimiterii în judecată pentru săvârşirea cu intenţie a unor infracţiuni,


-eliberarea din funcţia de conducere a domnului Veştemean Ion, procuror numit în urma promovării concursului sau examenul pentru numirea în funcţii de conducere a judecătorilor şi procurorilor, desfăşurat în perioada perioada 25 martie - 23 iunie 2016;


-rectificarea dispozitivului Hotărârii nr.462/28.06.2016 a Secţiei pentru procurori a CSM, în sensul numirii doamnei Peterfy Camelia în funcţia de prim procuror al PJ Huşi, 


-rectificarea dispozitivului Hotărârii nr.433/28.06.2016 a Secţiei pentru procurori a CSM, în sensul numirii domnului Saghin Viorel în funcţia de prim procuror al PJ Podu Turcului, 


A acordat avizul în vederea eventualei detaşări a d-nei procuror Dediu Daniela de la PJ Sect. 1 Bucureşti, ca expert naţional, în cadrul CE - European Anti-Fraud Office (OLAF).
































Activitatea Secţiei pentru judecători  a CSM


În perioada de referinţă, Secţia: 


a  hotărât:


-admiterea unui număr de 16 de cereri de transfer formulate de judecători şi respingerea a 51 de astfel de cereri,


-suspendarea din funcţie  a doi judecători până la soluţionarea recursului declarat împotriva hotărârilor Secţiei pentru judecători în materie disciplinară şi a unui judecător ca urmare a trimiterii în judecată pentru săvârşirea, cu intenţie, a unor infracţiuni,


-revocarea din funcţiile de conducere a doi judecători, în temeiul dispoziţiilor art. 51 alin. 2 lit. b din Legea nr. 303/2004. 


a aprobat :


-propunerile INM referitoare la procedura de evaluarea în vederea acordării calificativului "Recomandabil" sau "Nerecomandabil" în cazul judecătorilor desemnaţi „consilieri de etică”, precum şi criteriile, modalitatea de stabilire a calificativului,


-Raportul IJ privind rezultatul monitorizării situaţiilor în care s-a constatat încetarea de drept a măsurii arestării preventive în anul 2015, 


-Raportul IJ privind rezultatul monitorizării situaţiei referitoare la respectarea termenelor de redactare a hotărârilor judecătoreşti în anul 2015 şi a decis menţinerea monitorizării ca activitate de control cu caracter permanent, 


-Raportul IJ privind  rezultatul activităţii de monitorizare a dosarelor de mare corupţie, existente pe rolul curţilor de apel şi instanţelor arondate, precum şi al ÎCCJ în semestrul al II-lea 2015 şi a apreciat că la nivelul fiecărei curţi de apel se impune o monitorizare strictă a acestor cauze sub aspectul duratei procedurilor judiciare, dar şi a cauzelor care se situează la mică distanţă de durata de 10 ani a procedurilor judiciare,


-unele măsuri privind creşterea gradului de responsabilizare a fiecărui judecător în parte, acordarea eficienţei cuvenite mijloacelor legale prevăzute pentru soluţionarea cu celeritate a cauzelor, precum şi desfăşurarea activităţii de monitorizare a dosarelor de mare corupţie şi în anul 2016, în considerarea rolului preventiv al acestei activităţi.


Şi-a însuşit punctul de vedere al DLDC privind imposibilitatea de desemnare a consilierilor de etică în cadrul anumitor instanţe precum şi formarea consilierilor de etică şi metodologia acordării calificativului "Recomandabil" sau "Nerecomandabil".


A apreciat că este necesară organizarea unei sesiuni de transferuri în luna august 2016 pentru tribunale şi curţi de apel şi în luna octombrie pentru judecătorii.


























Activitatea Plenului Consiliului Superior al Magistraturii


În perioada de referinţă, Plenul Consiliului s-a reunit în cadrul a două şedinţe, pe ordinea de zi a acestora fiind înscrise şi soluţionate un număr de 89 de lucrări. Printre altele, Plenul:


a hotărât: 


-acordarea avizului anual pentru menţinerea în funcţie după împlinirea vârstei de 65 de ani pentru un număr de trei magistraţi,


-înaintarea către Preşedintele României a propunerilor privind eliberarea din funcţie, prin pensionare, a unui număr de 13 de magistraţi, precum şi eliberarea din funcţie a doi magistraţi ca urmare a demisiei acestora,


-înaintarea către Preşedintele României a propunerilor privind eliberarea din funcţie a unui magistrat ca urmare a excluderii din magistratură, 


-completarea HCSM nr.818/28.06.2016, în sensul rearondării temporare a localităţilor din circumscripţia Judecătoriei Săveni în circumscripţiile judecătoriilor Botoşani, Darabani şi Dorohoi, 


-numirea la INM, ca formator colaborator pentru formarea iniţială la disciplina „Drept administrativ. Regimul contravenţiilor”, a doamnei Irina Alexandra Ghergheşanu, judecător la CA Bucureşti, 


-numirea la INM, ca formator colaborator pentru formarea iniţială la disciplina „Dezvoltare personală şi abilităţi non juridice”, a doamnei Arina Corsei Vultureanu, procuror la PJ Sect. 3, 


-continuarea demersurilor pentru urgentarea preluării bugetelor instanţelor judecătoreşti de către ICCJ, conform disp. art.136 din Legea nr.304/2004 privind organizarea judiciară. 


-numirea ca personal de instruire propriu în cadrul Departamentului relaţii internaţionale al ŞNG a domnului Motoi Constantin Daniel, judecător la J. Sect. 4, la disciplina „Procedură penală”, 


-reglementarea a două proceduri distincte de concurs/examen de promovare a judecătorilor şi procurorilor, una pentru obţinerea gradului ierarhic superior, iar cealaltă pentru promovarea efectivă la instanţele sau parchetele superioare, 


-posturile de preşedinte de secţie de la tribunale şi curţi de apel nu pot fi ocupate prin valorificare,


-nu pot fi avute în vedere, în actuala procedură, posturile alocate suplimentar prin HG nr.328/27.04.2016 şi Legea nr.101/2016,


-activităţile de formare profesională continuă a magistraţilor, în cazul finanţării POCA, pot fi realizate şi remunerate doar potrivit art.108 din Legea nr.304/2004 - de personalul de instruire al  INM, iar cele destinate grefierilor potrivit art.19 alin.(1) sau alin.(2) din Legea nr.567/2004 - de personalul de instruire al SNG, numit de către CSM, 


-se impune o nouă sesizare a ministrului justiţiei în vederea iniţierii unui proiect de act normativ care să amâne intrarea în vigoare a prevederilor procedurale privind dezbaterea fondului în camera de consiliu. 


a luat act de:


-conţinutul Raportului Direcţiei afaceri europene, relaţii internaţionale şi programe nr. 17/8951/2016 privind participarea reprezentantului CSM la grupul de lucru e-Law (e-Justice), 


-conţinutul Raportului Consiliului Europei privind "Provocările pentru independenţa şi imparțialitatea justiției, în statele membre ale Consiliului Europei. 


a aprobat:


-propunerea de parteneriat formulată de Centrul pentru Cooperare Juridică Internaţională din Olanda (Center for International Legal Cooperation)-CILC, 


-completarea Programului de formare profesională continuă a judecătorilor şi procurorilor pentru anul 2016 cu proiectul referitor la formarea consilierilor de etică, cu propunerea ca primele seminarii să se desfăşoare la nivel centralizat în perioada septembrie – octombrie 2016.


A avizat proiectele privind aprobarea, modificarea şi completarea unor acte normative, regulamente şi state de funcţii şi de personal. 


A desemnat reprezentanţii CSM care vor face parte din echipele de proiect ale Reţelei Europene a Consiliilor Judiciare, pentru perioada 2016/2017.

COMPONENŢA  CSM,  2011-2016





PREŞEDINTE - 2016


jud. Mircea ARON





VICEPREŞEDINTE -2016


      proc. Luminiţa PALADE





MEMBRI ALEŞI,


cu activitate permanentă


JUDECĂTORI ŞI PROCURORI:


jud. Marius Badea TUDOSE


jud. dr. Adrian BORDEA


jud. Cristi Vasilică DANILEŢ


jud. Nicolae Horaţius DUMBRAVĂ


     proc. Bogdan GABOR


proc. Florentina GAVADIA


jud. Alina Nicoleta GHICA


proc. Gheorghe MUSCALU


jud. Mona-Lisa NEAGOE


jud. Norel Popescu –interimar


  proc. Oana Andrea                                 SCHMIDT-HĂINEALĂ


 jud.Alexandru ŞERBAN





REPREZENTANŢI AI SOCIETĂŢII CIVILE:


Conf. univ. dr. Daniela CIOCHINĂ


prof. univ. dr. Corina Adriana DUMITRESCU





MEMBRI DE DREPT:


jud. Iulia Cristina TARCEA preşedinte al ICCJ


Raluca Alexandra PRUNĂ-  ministru al justiţiei 


Augustin LAZĂR


procuror general 


 al PICCJ 





STATUTUL MEMBRILOR CSM


CSM funcţionează ca organ cu activitate permanentă. 


Hotărârile se iau în Plen şi în secţii, potrivit atribuţiilor. 


 Mandatul membrilor aleşi este de 6 ani, fără posibilitatea reînvestirii.


Magistraţii aleşi ca membri ai CSM îşi suspendă activitatea de judecător sau procuror referitoare la prezenţa judecătorilor în complete de judecată, respectiv efectuarea actelor de urmărire penală. Funcţiile lor de conducere la instanţe sau parchete se suspendă de drept. 


Ei pot fi revocaţi la propunerea preşedintelui sau vicepreşedintelui Consiliului ori a  unei  treimi din membri, sau la cererea majorităţii adunărilor generale de la nivelul instanţelor sau parchetelor pe care le  reprezintă.

Comisia nr.2


Eficientizarea activităţii Consiliului Superior al Magistraturii şi a instituţiilor coordonate, parteneriatul cu instituţiile interne şi societatea civilă 


	În perioada de referinţă Comisia: 





şi-a însuşit punctele de vedere ale DLDC privind:


-modalitatea de interpretare a dispoziţiilor art. 58 lit. f)- h) din ROI al instanţelor judecătoreşti şi a decis emiterea unor circulare către curţile de apel cu privire la soluţia reţinută,


-instanţa la care se arhivează dosarul în situaţia strămutării acestuia şi a decis ca transmiterea documentelor între instanţe cu certitudinea provenienţei lor, sens în care a decis sesizarea MJ pentru a aprecia asupra măsurilor care se impun în vederea dotării instanţelor cu dispozitive necesare transmiterii documentelor în format electronic, cu semnătură electronică extinsă,


-Metodologia privind organizarea şi desfăşurarea examenului prevăzut de art. 39 din Regulamentul privind evaluarea activităţii profesionale a judecătorilor şi procurorilor şi a decis transmiterea acestuia Plenului Consiliului, 


-organizarea unor întâlniri între membrii comisiilor speciale medico-legale, respectiv medici legişti, magistraţi şi medicii reprezentanţi ai ANP şi a decis transmiterea acestuia Plenului Consiliului,


-privind formarea consilierilor de etică şi metodologia acordării calificativului „Recomandabil" sau „Nerecomandabil" şi a decis transmiterea acestora către Secţia pentru judecători, în vederea aprobării propunerilor INM referitoare la procedura de evaluare, criteriile, modalitatea de stabilire a punctajului de acordare a calificativului, cu următoarea observaţie: rezultatul procedurii de evaluare (numele şi prenumele judecătorilor sau procurorilor care au obţinut calificativul recomandabil/ nerecomandabil) nu va fi publicat pe site-ul INM, ci va fi comunicat instanţei/parchetului de la care aceştia provin,


-imposibilitatea de desemnare a consilierilor de etică în cadrul anumitor instanţe şi a decis înaintarea lucrării către Secţia pentru judecători, cu propunerea de modificare a Hotărârii nr. 434/2016 a Secţiei pentru judecători, în vederea suplimentării numărului de consilieri de etică, astfel: trei la Tribunalul Bucureşti şi trei la Curtea de Apel Bucureşti,


-sesizarea CSM din Republica Moldova privind desemnarea unui magistrat pentru a fi inclus în comisia pentru examenele de admitere la Institutul Naţional al Justiţiei din Republica Moldova şi a decis transmiterea lucrării către Plen,


-la interpretarea art.104 din ROI în sensul că problematica supusă discuţiei reprezintă un atribut al colegiului de conducere, toate soluţiile propuse fiind conforme regulamentului, alegerea soluţiei optime urmând a fi realizată în raport de necesităţile instanţei şi în scopul garantării unei repartizări echilibrate a cauzelor pe complete,


-referitor la interpelarea adresată ministrului justiţiei legată de comunicarea unor răspunsuri incomplete la mai multe întrebări şi interpelări şi a decis transmiterea interpelării domnului senator Valer Marian la Inspecţia Judiciară pentru analizarea aspectelor semnalate.


A analizat nota DAERIP privind posibilităţile de finanţare pentru sectorul justiţie, conform acordurilor de stabilire a noilor mecanisme  financiare (EEA/NORWAY GRANTS).


A apreciat că se impune completarea dispoziţiilor privind constituirea dosarelor profesionale şi a dispus formularea de propuneri de către Direcţia resurse umane şi organizare.


A luat act de Raportul privind participarea-reprezentantului CSM la Grupul de lucru e-Law (e-Justice), organizat de secretariatul general al Consiliului UE. 














Comisia nr. 3


Relaţia cu UE şi organismele internaţionale


În perioada de referinţă Comisia: 


a avizat favorabil:


-Proiectul  de hotărâre și de Regulament privind drepturile și obligațiile persoanelor trimise în misiune temporară în străinătate de către Consiliul Superior al Magistraturii, Inspecția Judiciară, Institutul Național al Magistraturii și Școala Națională de Grefieri și a decis comunicarea acestor documente și către Comisia nr.2 pentru exprimarea unui punct de vedere privind conformitatea cu noile modificări legislative și, ulterior, către Plenul CSM în vederea adoptării.


a luat act de:


-Raportul privind participarea doamnei procuror Oana Andrea Schmidt-Hăineală la cea de-a 71-a reuniune plenară a GRECO, 14-18 martie 2016, Strasbourg și a dispus comunicarea documentului către Plenul CSM, 


-candidatura depusă de către doamna Anamaria Trancă, judecător în cadrul Curții de Apel București la cursurile de pregătire pentru experți în domeniul anchetelor penale internaționale, Helsinki, 10-20 octombrie 2016 – informare înscriere. 


De asemenea, Comisia a propus și candidatura doamnei procuror Oana Andrea Schmidt-Hăineală, urmând ca aceasta să fie comunicată Plenului CSM spre aprobare, precum și organizatorilor cursurilor, 


a dispus:


-comunicarea Raportului privind participarea reprezentantului CSM la grupul de lucru e-Law (e-Justice), organizat de secretariatul general al Consiliului UE, Bruxelles, 30 iunie 2016, 


-comunicarea notei privind constituirea comisiei de monitorizare a stadiului de implementare a Planului de Acțiune aferent Strategiei de dezvoltare a sistemului judiciar 2015-2020 către Plenul CSM, 


-comunicarea Punctui de vedere al Direcţiei afaceri europene, relaţii internaţionale şi programe privind Raportul Consiliului Europei privind Provocări pentru independenţa şi imparţialitatea justiţiei, în statele membre ale Consiliului Europei către Comisia nr.1 a CSM, pentru a fi avut în vedere în momentul formulării unor propuneri privind modificări legislative, 


-înaintarea notei DAERIP privind desemnarea reprezentanților CSM în cadrul echipelor de proiect RECJ 2015/2016 și participarea delegației Consiliului la Întâlnirea preliminară a echipelor de proiect ale RECJ  2016/2017 – Roma, 26/27 septembrie 2016, către Plenul Consiliului, cu propunerea de a desemna titularii care vor face parte din echipele de proiect ale RECJ. De asemenea, Comisia a propus Plenului CSM să desemneze și delegația care va participa la întâlnirea preliminară din data de 26-27 septembrie 2016, ce va avea loc la Roma, Italia. 


a analizat notele Direcţiei afaceri europene,


relaţii internaţionale şi programe privind:


-participarea a doi judecători la ”Conferința europeană anuală privind instanțele și comunicarea”, organizată la Budapesta, în perioada 13-14 octombrie 2016; 


-organizarea misiunii de evaluare a Comisiei Europene în cadrul MCV din perioada 12-16 septembrie 2016 şi a propus ca la întâlnirea din data de 01 septembrie a.c. să participe conducerea Consiliului, precum și alți membri ai CSM care își vor manifesta disponibilitatea.














 În perioada de referinţă Plenul Consiliului Superior al Magistraturii 





a hotărât sesizarea ministrului justiţiei cu privire la necesitatea modificării CPC şi a CPP, în sensul ca în situaţiile excepţionale, motivarea hotărârilor judecătoreşti  să fie făcută de un alt judecător al instanţei, desemnat de colegiul de conducere, precum şi cu propunerea de completare a „Legii nr.317/2004 privind Consiliul Superior al Magistraturii”,  


şi-a însuşit punctul de vedere al direcţiei de specialitate şi a decis că dispoziţiile art.50 din Legea nr.317/2004 nu se aplică şi în cazul revocării din funcţia de conducere potrivit art.51 alin.(2) lit.b) din Legea nr.303/2004, precum şi faptul că  Hotărârea Secţiei corespunzătoare a Consiliului prin care se dispune revocarea din funcţie a unui judecător/procuror are caracter executoriu.


a apreciat:


- ca în cazul în care magistratul, împotriva căruia a fost pusă în mişcare acţiunea penală pentru o infracţiune de corupţie, o infracţiune asimilată infracţiunilor de corupţie sau o infracţiune în legătură cu acestea, îndeplineşte condiţiile pentru acordarea pensiei în sistemul public, Plenul CSM poate înainta Preşedintelui României, în temeiul art.65 alin.(2) lit.b) raportat la art.832 alin.(2) din Legea nr.303/2004, propunerea de eliberare din funcţie,


- ca utilă organizarea unor  întâlniri între preşedinţii de secţii penale de la curţile de apel (implicaţi în  selecţia problemelor care se pot discuta la întâlnirile de practică neunitară) cu reprezentanţii instituţiilor medico-legale şi medicilor de la penitenciarele din circumscripţia curţii de apel pentru identificarea disfuncţionalităţilor în colaborarea dintre instanţe şi persoanele cu atribuţii de întocmire a rapoartelor de expertiză, urmând ca după identificarea categoriilor de probleme, să se decidă şi asupra activităţilor de formare şi a modalităţilor de rezolvare a acestora,


- că se impune reiterarea solicitării către MJ de iniţiere a unui proiect de act normativ care să prevadă că regularizarea cererilor de apel şi de recurs şi procedura scrisă în vederea pregătirii dosarului pentru respectiva cale de atac se va realiza de către instanţa de control judiciar  care va soluţiona cauza,


-se impune adoptarea unei noi hotărâri  referitoare la modificarea Normelor interne privind utilizarea fondului constituit potrivit art. 29 alin. (1) din O.U.G. nr. 27/2006 privind salarizarea personalului şi alte drepturi ale judecătorilor, procurorilor şi altor categorii de personal din sistemul justiției.





























Numiri în funcţie de conducere

Comisia nr. 6


Parteneriatul cu societatea civilă


Coord comisie: jud. Marius Tudose

Comisia nr. 1


Independenţa şi responsabilizarea justiţiei,eficientizarea activităţii acesteia şi creşterea performanţelor judiciare, integritatea şi transparenţa sistemului judiciar


În perioada de referinţă Comisia:


şi-a însuşit notele  DLDC cu privire la :


-propunerea legislativă pentru mdificare art.298 şi a art. 290 din Legea nr. 286/2009 privind Codul Penal,


-proiectul de Lege privind reglementarea utilizării cartelelor preplătite şi accesul la reţelele WiFi deschise,


-proiectul HG privind aprobarea Strategiei naţionale anticorupţie pe perioada 2016-2020, a seturilor de indicatori, riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, precum şi a standardului de publicare a informaţiilor de interes public şi a decis transmiterea lucrării la Plen în vederea avizării favorabile cu unele observaţii,


-proiectul de Hotărâre privind modificarea şi completarea H.G.nr.157/2016 pentru aprobarea regulamentului de aplicare a Legii nr. 254/2013 privind executarea pedepselor şi a măsurilor privative de libertate dispuse de organele judiciare în cursul procesului penal şi a decis transmiterea acestora Plenului CSM, 


-propuneri de modificare şi completare a Legii nr. 303/2004 privind statutul judecătorilor şi procurorilor şi a decis transmiterea acestuia Plenului CSM, cu propunerea de sesizare a ministrului justiţiei,


-proiectul de  HG pentru aprobarea Normelor metodologice de aplicare a Legii nr. 273/2004 privind procedura adopţiei, pentru modificarea şi completarea HG nr. 233/2012 privind serviciile şi activităţile ce pot fi desfăşurate de către organismele private române în cadrul procedurii adopţiei interne, precum şi metodologia de autorizare a acestora şi pentru modificarea HG nr. 1441/2004 cu privire la autorizarea organizaţiilor private străine de a desfăşura activităţi în domeniul adopţiei internaţionale şi a dispus transmiterea lucrării la Plen,


-aprobarea proiectului CSM/INM/SNG/IJ subsumat obiectivului specific 1.3 aferent Programului Operaţional Capacitatea Administrativă 2014-2020 şi a decis transmiterea acestuia Plenului CSM.


-interpretarea sintagmei "procedură disciplinară" prevăzută de art. 47 alin. (6) lit. b) şi art. 52 alin. (1) şi (2) din Legea nr. 317/2004 privind C.S.M şi a decis comunicarea acestuia către Inspecţia Judiciară.


A reţinut faptul că procedura de acordare a pensiei de serviciu poate fi suspendată doar în situaţiile limitativ prevăzute de art. 832 alin. (2) din Legea nr. 303/2004 privind statutul judecătorilor şi procurorilor şi de art. 52 alin. (2) din Legea nr. 317/2004 privind Consiliul Superior al Magistraturii.


A luat act de proiectul de Lege pentru modificarea Legii  nr. 303/2004, republicată (Pix. 122/2016) şi a decis transmiterea unui răspuns de informare Departamentului pentru Relaţia cu Parlamentul, în sensul că s-a dat


deja aviz negativ asupra acestei propuneri legislative.





*	*	*





Plenul Consiliului Superior al Magistraturii a apreciat că dispoziţiile OUG nr. 20/2016 pentru modificarea şi completarea O.U.G. nr. 57/2015 privind salarizarea personalului plătit din fonduri publice în anul 2016, prorogarea unor termene, precum şi unele măsuri fiscal-bugetare şi pentru modificarea şi completarea unor acte normative, sunt aplicabile şi familiei ocupaţionale „Justiţie.


*	*	*





Plenul Consiliului a apreciat că perioada de 30 de zile la care face


referire art. 15 alin.(3) din „Regulamentul privind concediile judecătorilor 


şi procurorilor” se referă la 30 de zile lucrătoare, iar nu calendaristice.


*	*	*


 Plenul Consiliului Superior al Magistraturii a hotărât că desemnarea unui magistrat român, formator al INM, pentru a fi inclus în comisia pentru examenele de admitere la Institutul Naţional al Justiţiei din Republica Moldova, se poate realiza în condiţiile „Regulamentului privind drepturile şi obligaţiile persoanelor trimise în misiune temporară în străinătate de către Consiliul Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni”, aprobat prin HCSM.


























Apărarea reputaţiei/independenţei profesionale independenţei, imparţialităţii magistraţilor şi sistemului judiciar. În perioada de referinţă, Plenul Consiliului Superior al Magistraturii:


a hotărât admiterea cererilor de apărare a reputaţiei profesionale formulate de doamnele Cătălina Maria Bran - judecător la Judecătoria Craiova, Băloi Daniela - procuror în cadrul Parchetului de pe lângă Înalta Curte de Casaţie şi Justiţie – Direcţia Naţională Anticorupţie, şi de domnul Lia Sorin Marian - procuror în cadrul Parchetului de pe lângă Judecătoria Slatina,


a apreciat că declaraţiile publice ale domnului Traian Băsescu -  fost preşedinte al României - emise în spaţiul public în data de 15.06.2016, prin intermediul postului de televiziune „Romania TV”, au adus atingere independenţei sistemului judiciar şi a hotărât sesizarea CNA,


a apreciat că afirmaţiile domnului Steven van Groningen făcute în calitate de preşedinte al Consiliului Patronatelor Bancare din România şi CEO al Raiffeisen Bank, în scrisoarea adresată mai multor instituţii din sistemul juridic, au adus atingere independenţei şi imparţialităţii sistemului judiciar, în ansamblul său,  


a apreciat că intervenţia telefonică a domnului Dan Puric în emisiunea „Sinteza zilei” difuzată pe postul de televiziune “Antena 3” în data de 12.06.2016 şi opiniile exprimate de moderatorul emisiunii au afectat independenţa şi imparţialitatea procurorilor, precum şi independenţa şi prestigiul justiţiei, 


a apreciat că afirmaţiile domnului Rareş Bogdan, făcute la postul de televiziune “Realitatea TV”, în data de 11.07.2016, în cadrul emisiunii „Jocuri de putere” privind chemarea Mitropolitului Ardealului Laurenţiu Streza la sediul DNA, au adus atingere independenţei sistemului judiciar, în cadrul căruia îşi desfăşoară activitatea şi procurorii din cadrul DNA, 


a apreciat că declaraţiile domnului Nicolicea Eugen, deputat în Parlamentului României, făcute pe postul de televiziune “Antena 3” în data de 11.07.2016, în cadrul emisiunii „La ordinea zilei”, referitor la chemarea Mitropolitului Ardealului Laurenţiu Streza la sediul DNA, au adus atingere independenţei sistemului judiciar, în cadrul  căruia îşi desfăşoară activitatea şi procurorii din cadrul DNA.


De principiu, Plenul Consiliului Superior al Magistraturii: 


a apreciat că se impune adoptarea unei hotărâri cu privire la efectele formulării contestaţiei la Plen împotriva hotărârii de secţie, la caracterul executoriu al acesteia din urmă şi posibilitatea suspendării judecătoreşti a efectelor hotărârilor de secţie privind cariera judecătorilor şi procurorilor, precum şi la practicile administrative ale Consiliului în cazul revocării din funcţiile de conducere de la instanţe şi parchete.


Numiri în funcţie de conducere


Judecători:


        În această perioadă, doi judecători au fost numiţi în funcţii de conducere, respectiv de preşedinte de secţie la nivel de tribunal şi judecătorie.


Procurori:


        În perioada menţionată, un număr de opt procurori au fost numiţi în funcţii de conducere la nivelul parchetelor de pe lângă curţile de apel, tribunale şi DIICOT.


Delegare în funcţie de de conducere


Judecători:


        În perioada de referinţă, 16 judecători au fost delegaţi în funcţii de conducere, respectiv preşedinte, vicepreşedinte de instanţe şi secţii, la nivelul tribunalelor şi judecătoriilor. 


Prelungire delegare în funcţie de conducere


Judecători:


       În aceeaşi perioadă, pentru şase de judecători s-a dispus prelungirea delegării în funcţia de conducere, respectiv de preşedinte de secţie la nivelul curţilor de apel, tribunalelor şi judecătoriilor.


                              Detaşări / prelungire detaşări                             .                                                 


Judecători:


      În perioada de referinţă, cinci judecători au fost detaşaţi sau le-a fost prelungită detaşarea la în cadrul: CSM, Tribunalul Uniunii Europene, MAE, în subordinea Agentului Guvernamental pentru CJUE .�
�
�
�
Procurori:


  	    În aceeaşi perioadă un număr de patru procurori detaşaţi sau le-a fost prelungită detaşarea la alte instituţii, respectiv ANAF, DLAF, MMAP, MAE şi Inspecţia Judiciară.

ALEGERI CSM








Plenul


Consiliului Superior al Magistraturii:





a hotărât anularea procedurii alegerilor pentru desemnarea candidaţilor prevăzute pentru data de 07 septembrie 2016 la nivelul instanţelor şi parchetelor de pe lângă instanţele pentru care nu au fost depuse candidaturi,








a apreciat că se impune reglementarea procedurii alegerilor membrilor CSM, în sensul analizării posibilităţii cuprinderii unor menţiuni în cuprinsul buletinelor de vot pentru selecţia candidaţilor a unor situaţii care pot apărea ulterior datei limită până la care se puteau depune sau retrage candidaturile. 





 

















































































































































































































































































































































































































































































































































































































































































































































































































































































































































































































































































































































































































































































































































































































































































































































































































































































































 





Şcoala Naţională de Grefieri


În perioada de referință Şcoala Naţională de Grefieri a desfăşurat activităţi vizând formarea inițială pentru promoția 2016, durata de școlarizare fiind de 6 luni. Planul de învăţământ aferent fiind conceput în mod distinct, în funcţie de specializarea grefierilor, cel mai mare număr de ore fiind alocat disciplinelor fundamentale: Procedură civilă şi Procedură penală (instanțe), Urmărire penală și Registratură, grefă și arhivă (parchete). Totdată, Planul de învățământ cuprinde și alte discipline esențiale în pregătirea viitorilor grefieri, precum Informatică aplicată (Windows, Word, ECRIS, Statistică), Dactilografie, Managementul activității grefierului, Cooperare judiciară internațională, Dreptul Uniunii Europene sau Drepturile omului în procesul civil și penal. Activitatea de formare vizează și componenta non juridică - Deontologie şi Abilităţi non juridice. 


În aceeaşi perioadă s-a desfășurat prima etapă a stagiului practic a cursanților sub coordonarea îndrumătorilor de stagiu din instanțe și parchete. 


Extracurricular, au fost realizate și următoarele activități de formare: 


-participarea unor cursanți ŞNG la prelegerea  Evoluții recente în jurisprudența Curții de Justiție a Uniunii Europene – susţinută de domnul judecător Koen Lenaerts președintele Curții de Justiție a Uniunii Europene, 


-INM şi ŞNG au organizat, în cadrul componentei de formare profesională inițială, exerciții practice pentru auditorii de justiție și cursanții ŞNG.


Pe perioada vacanței judecătorești, în cadrul Departamentului de formare continuă, au fost sintetizate problemele de practică neunitară discutate la seminarele de formare continuă cu tema Drept procesual civil. ECRIS, Drept procesual penal. ECRIS, Executări penale, Drept procesual civil și Drept procesual penal.


În cadrul Departamentului Relații Internaționale s-au derulat procedurile de selecție a experților pentru susținerea seminarelor aferente proiectului ”Întărirea capacității sistemului judiciar românesc de a răspunde noilor schimbări legislative și instituționale/Strengthening the capacity of the Romanian judicial system to face new legislative and institutional challenges”. 





� HYPERLINK "http://www.grefieri.ro" ��www.grefieri.ro�


   





Institutul Naţional al Magistraturii





În perioada de referinţă Institutul a desfăşurat următoarele activităţi:





	În cadrul programului de formare inițială pentru auditorii de justiție din anul I:


-auditorii de justiție au finalizat Modulul I și au susținut evaluările aferente acestuia din cadrul programului de formare inițială, 


-conform programului de formare inițială, au fost organizate activități practice comune pentru auditorii de justiție și cursanții ŞNG.


	În cadrul programului de formare inițială pentru auditorii de justiție din anul II auditorii de justiție absolvenți au fost numiți în funcțiile de judecători și procurori stagiari.


	Pe componenta europeană a formării inițiale s-a desfășurat procedura de selecție a 30 de auditori de justiție români în vederea participării la programul internațional de schimb de experiență AIAKOS, derulat sub egida Rețelei Europene de Formare Judiciară (REFJ/EJTN). Desfășurarea programului presupune, pe de o parte, deplasarea auditorilor de justiţie români în statele implicate în program, iar pe de altă parte găzduirea reprezentanților celorlalte state la sediul Institutului și participarea acestora alături de auditorii de justiție implicați la diverse activități de formare.


	Pe componenta de formare continuă a judecătorilor și procurorilor au fost desfăşurate următoarele activităţi:


-la Sovata a fost organizată Școala de vară "Etică și deontologie", la care au participat 18 magistraţi. Pentru prima dată, la eveniment au participat și auditori de justiție.


-un seminar realizat în cadrul proiectului Legislație, Economie, Competiție și Administrație – Dezvoltarea unei abordări multidisciplinare în combaterea fraudei în achizițiile publice la care au participat 8 judecători. Proiectul propune o abordare multidisciplinară şi presupune colaborarea dintre magistrați, ofițeri operativi și funcționari publici cu experți din domenii relevante, în vederea îmbunătățirii expertizei interdisciplinare a grupului-țintă.


-s-a finalizat cea de-a doua serie de formare pentru cele 27 de cursuri e-learning în materia noului Cod civil, a noului Cod de procedură civilă, a noului Cod penal și a noului Cod de procedură penală.


	În vederea reducerii deficitului de personal la nivelul instanțelor și parchetelor prin INM au fost organizate următoarele concursuri/examene: 


-concursul de admitere la INM pentru ocuparea unui număr de 200 de posturi de auditor de justiție (dintre care 130 pentru ocuparea funcției de judecător și 70 pentru ocuparea funcției de procuror), concurs la care s-au înscris 2770 de candidați;


-concursul de admitere în magistratură pentru ocuparea unui număr de 85 posturi de judecător și 58 posturi de procuror, concurs la care s-au înscris 985 candidați;


-examenul de capacitate al judecătorilor stagiari si procurorilor stagiari la care s-au înscris 101 judecători stagiari, 109 procurori stagiari, precum și 7 candidați care fac parte din personalul de specialitate juridică asimilat judecătorilor și procurorilor.


	În perioada de referinţă s-a desfăşurat programul „Trainer Training Program”, organizat în cadrul proiectului QIP 002/9 part 3, The training implementation: agenda, methods and evaluation, între INM și Institutul de Justiție Palestinian (PJI). 


	La data de 1 iulie 2016 – în aula INM domnul Judecător Koen Lenaerts, președintele Curții de Justiție a Uniunii Europene, a ținut prelegerea cu tema ”Evoluții recente în jurisprudența Curții de Justiție a Uniunii Europene”.


	Pentru completarea schemei de personal au fost declanşate trei proceduri pentru selectarea a patru formatori în cadrul Departamentului de formare iniţială al INM în domeniile Drept administrativ. Regimul contravențiilor, Drept administrativ. Regimul contravențiilor şi Engleză juridică din cadrul Departamentului de formare iniţială.


	În perioada de referinţă reprezentanţi ai INM au participat la o serie de evenimente internaţionale reprezentative pentru activitatea Institutului.





� HYPERLINK "http://www.imn-lex.ro" ��www.imn-lex.ro�












































     























Următorul număr al buletinului   „Infoletter” va apărea în cursul lunii septembrie 2012.

ELEMENTE DE POZIŢIE A CONDUCERII CONSILIULUI SUPERIOR AL MAGISTRATURII


cu privire la


RAPORTUL INTERMEDIAR AL COMISIEI EUROPENE CĂTRE PARLAMENTUL EUROPEAN ŞI CONSILIU 


asupra progreselor României în cadrul Mecanismului de Cooperare şi Verificare














Consideraţii preliminare











Raportul intermediar este unul tehnic, care prezintă evoluţiile înregistrate de România în cadrul MCV de la raportul CE din 20 iulie 2011 şi până în prezent.


Recomandările formulate în iulie 2011 reprezintă punctul de referinţă în  evaluarea progreselor şi pentru identificarea acţiunilor care mai rămân de realizat.








Poziţia conducerii CSM








Raportul tehnic intermediar oferă linii directoare clare pentru paşii de urmat de sistemul judiciar şi leadearship-ul acestuia pe termen mediu, dar şi în lunile care rămân până la raportul deosebit de important din iulie 2012.


Raportul  reflectă în mod corect situaţia de fapt de la ultima  evaluare anuala în cadrul MCV, punctând neajunsuri de care suntem conştienţi. 


Luam act de constatările CE referitoare la anumite limite ale capacităţii leadership-ului  din sistemul judiciar  în perioada iulie 2011 – ianuarie 2012 de a lua măsuri concrete în cazuri legate de integritatea unor magistraţi şi reamintim că între priorităţile noii echipe de conducere a CSM  se află creşterea responsabilităţii sistemului judiciar, dar şi a capacităţii instituţionale a CSM şi a Inspecţiei Judiciare. Dintr-un alt punct de vedere,insa,dispoziţiile legale in vigoare la acel moment nu permiteau revocarea din funcţia de conducere sau suspendarea ca urmare a declanşării unei anchete penale,in absenta punerii in mişcare a acţiunii penale.





Identificam doua direcţii mari de acţiune:





1.Implementarea noilor Coduri si din aceasta perspectiva,regândirea politicii de resurse umane pe palierele numeric, calitativ (formare, specializare a magistraţilor) si logistic. Sub acest ultim aspect, este foarte important ca sistemului sa-i fie garantate resursele umane si materiale pentru a funcţiona si asta presupune o acţiune concertata a factorilor de decizie. Ministerul Justitiei joaca un rol crucial.


       Adoptarea unei strategii de resurse umane reprezintă o prioritate a conducerii CSM, in raport si de concluziile proiectului finanţat de Banca Mondială .


CSM a adoptat deja regulamentul de promovare la ÎCCJ în aplicarea noii legi şi va adopta, chiar mai devreme decât termenele prevăzute de Legea nr. 24/2012 , legislaţia secundară privind Inspecţia Judiciară şi răspunderea disciplinară.


CSM  va acorda prioritate ocupării posturilor vacante la ÎCCJ in calendarul prevăzut de lege.


Publicarea online a hotărârilor va fi  in continuare sprijinită de CSM.


CSM va continua să ia măsuri pentru respectarea termenelor de motivare a hotărârilor


CSM va solicita INM continuarea acţiunilor de formare continuă în materiile sensibile evidenţiate şi în Raportul CE.














2.Credibilizarea procesului intern de garantare a integrităţii si responsabilităţii magistraţilor.





Receptam concluzia Comisiei referitoare la unele situaţii care au făcut ca angajamentul CSM sa fie pus sub semnul întrebării. Deşi Raportul CE notează adoptarea în noiembrie 2011 a Strategiei de Integritate în sistemul judiciar, în acelaşi timp subliniază faptul că o serie de cauze de corupţie la nivel înalt în care au fost implicaţi magistraţi, inclusiv cu funcţii de conducere, au afectat încrederea opiniei publice în determinarea şi  capacitatea Consiliului  de a proteja integritatea în sistemul judiciar. Altfel spus, sunt necesare acţiuni ferme si rapide. 


 Independenţa este pusă în pericol inclusiv de lipsa de integritate a unor magistraţi.


Inspecţia Judiciara trebuie sa fie compusa din elita corpului profesional al magistraţilor. Activitatea Inspecţiei trebuie evaluata pentru menţinerea standardelor de performanta. 


Acţiunile pe integritate au doua valenţe de care suntem conştienţi:


          -constituie semnale publice


          -produc efecte disuasive in randurile magistratilor.


     Chiar daca pe termen scurt se aduce atingere prestigiului profesiei, trebuie sa actionam cu convingerea unui efect pozitiv pe termen mediu si lung.








CSM salută aprecierile pozitive la adresa activităţii DNA , ANI si a ICCJ. 


CSM se va asigura că la DNA va exista continuitate în privinţa track record-ului demonstrat în ultimii ani.

Colectivul de redacţie


Realizator:colectivul BIPRMM


Supervizare: judecător Daniela  Pantazi - Purtător de cuvânt al CSM.











� HYPERLINK "http://www.csm1909.ro" ��www.csm1909.ro� - Informaţii oficiale despre CSM


� HYPERLINK "http://www.csm1909.ro/infoletter" ��www.csm1909.ro/infoletter� - Infoletter - buletin informativ oficial cu apariţie lunară


www. Infocsm.ro - Informaţii despre activitatea instanţelor şi parchetelor, dezbateri profesionale


� HYPERLINK "http://www.iurispedia.ro" ��www.iurispedia.ro� - platformă pentru comentarea şi adnotarea Noilor Coduri


 � HYPERLINK "http://www.rolii.ro" ��www.rolii.ro� – Portal de Jurisprudenţă Românească



































